Un profesor din Oradea îi îndeamnă pe elevi să nu poarte masca: "Jos botnița la copii".
Gestul unui profesor din Oradea a devenit viral. Acesta a protestat alături de elevi, toți purtând măști ale unor personaje. Profesorul de sport nu este de acord cu măsurile impuse de Guvern.
Un profesor de sport din Oradea a publicat un material video pe Facebook, în care apare alături de mai mulți elevi, toți purtând măști ale unor personaje, în semn de protest față de măsurile sanitere impuse de Guvern."Azi la oră, cu acordul elevilor, am ales aceasta formă de protest. JOS BOTNIȚA LA COPII!!!", a scris profesorul pe Facebook.Acesta e de părere că elevii sunt ținuți ca niște "animăluțe în țarc", așa că îi încurajează să nu se supună regulilor, pe care el le consideră abuzive."Bună ziua. Ne aflăm astăzi la oră. Nelu Pop mă numesc. Sunt profesor la Liceul Sportiv din Oradea și vreau să vă prezint cum arată o oră în condițiile de astăzi. În condițiile în care Guvernul ăsta ne obligă să purtăm măști și să fim ca niște animăluțe în țarc. Haideți să vedem cum arată animăluțele din jurul nostru care nu au voie să părăsească țarcul. Au doar 5 minute de pauză. Nu au voie să își dea măștile jos", spune profesorul în înregistrare.Inspectoratul Școlar General al județului Bihor a demarat o cercetare disciplinară.